Missatge: Benvolguts usuaris,Després d'una aturada d'un any i mig a causa de la pandèmia i de problemes de salut notoris, si tot va bé la darrera setmana del mes me n'aniré de viatge uns dies amb la meua parella a l'Aragó. Val a dir que volia viatjar a Catalunya, però com que coincideix amb el pont de la Mercè em vaig estimar més optar per l'alternativa aragonesa. Al remat, el que volíem era un lloc no massificat per a visitar pobles i fer excursions per la natura. El cas és que com a malalt de llengua que soc volia aprofitar l'avinentesa per a visitar el Matarranya, cosa que tenia pendent després de la cancel·lació del viatge a eixes terres a causa del primer confinament, el març del 2020.Així doncs, passarem tres nits al Pirineu aragonés (per la zona de Panticosa, Sallent, etc.), una nit a Alcanyís (em feia il·lusió visitar les pintures que narren la conquesta de València pel rei en Jaume) i les dues darreres nits a Vall-de-roures. Per tant, us agraïsc encaridament consells respecte dels llocs que paga la pena visitar, excursions a fer, restaurants (si en coneixieu amb terrassa, a l'aire lliure, etc., mel de romer). Quant al Matarranya ja en tinc certes idees gràcies a aquests dos fils:https://www.racocatala.cat/forums/fil/230154/valencia-viatge-barcelona-losona-tarragona-consells-si-us-plauhttps://www.racocatala.cat/forums/fil/223096/passare-uns-dies-matarranya-recomaneuMoltes gràcies de bestreta a tothom!  Com a contraprestació, faré una crònica lingüística del meu viatge.

Resposta: Veig que als fils que enllaces ja et vaig recomanar el que conec del Matarranya així que no en puc dir res.Pel que fa a la zona aragonesa per sort no et trobaràs tot el turistam de l'estiu, enguany hi havia gent per tot! La zona de Panticosa no la conec gaire, nomes hi he estat un pic. Si que et puc dir que la serra Tendennera és espectacular, tot i que imagino que massa dura pel teu estat físic. Això sí, quan pugis amb el cotxe cap allà et recomano fer-ho per la carretera que va d'Ayerbe a Jaca en comptes de per l'autovia. Fas més voltera, però el paisatge paga molt la pena (els Mallos de Riglos). A més pots aprofitar i visitar el castell de Loarre.Pel que fa al tema lingüístic... Si vols sentir aragonès al carrer hauràs d'anar fins a Echo, força més a l'oest. Si no és mooolt complicat sentir-lo.